— 301 — 



sammen med de 2 følgende Arter, Danmarks almindeligste Liken, 

 der forekommer paa alle mulige Træarter under alle mulige ydre 

 Forhold og er blottet for ethvert Bygningstræk, der kunde opfattes 

 som en Tilpasning til bestemte økologiske Forhold. Arten har et 

 tyndt og næsten homøomert Thallus, der er hæftet til Substratet 

 ved Hyfer, der ligefrem pløjer Barken af i Smaaskaller, der løftes 

 af og optages i Likenens Thallus. Den forekommer sikkert paa 

 alle Klittens Buske, men er hidtil kun noteret paa Hippophaë, 

 Sarothamnus og Salix repens. 



Lecanora subfusca L. har ligeledes et homøomert, meget tyndt 

 Thallus af tætvævede Hyfer med store Gellerum. Ligesaa udbredt 

 som foranstaaende Art og lige saa blottet for Tilpasninger af enhver 

 Slags. — Den er fundet paa Sarothamnus og Salix repens. 



Lecanora varia L. Hvad der er sagt om de to foranstaaende 

 Arter, gælder i alt væsentligt ogsaa denne. 



KAP. 3. 

 Hedelikener. 

 1. Indsandene. 



Hederne dækker i Danmark ca. 60 □ Mil Land. Om deres 

 nærmere Forhold kan — foruden det nedenfor anførte — henvises 

 til Litteraturlisten under Navnene Dalgas, P. E. Müller, Ussing, 

 Mentz, Raunkiær, Børgesen & Jensen, Gräbner, Kihlman, Warming 

 (Meddel, om Grønland); disse Forskere har behandlet Hedernes og 

 nærmest beslægtede Plantevækstpladsers (Tundraernes etc.) geolo- 

 giske og vegetative Naturforhold. 



Gallunahederne er ingenlunde noget homogent Samfund. Det 

 vil blive for vidtløftigt at gennemgaa de enkelte Hedesamfunds 

 Naturhistorie nøje; her hidsættes derfor blot nogle korte Skildringer 

 af de Forhold, som har Betydning for Likenerne, idet der for øvrigt 

 henvises til den almindelige Hedelitteratur. — De Samfund, som her 

 kommer i Betragtning, er Gallunahede, Ericetum, Moskær og endelig 

 Planterne paa Indsande, der dog helst maa indlede Skildringen 



Indsandene er saadanne Pletter i Heden, der af forskellige 

 Aarsager (Brand etc.) er blottede for et sammenhængende Lyng- 

 dække med Lyngskjold. Sandet ligger frit for Dagen og kommer i 

 Flugt ved passende Vindstyrke. Ofte ligger der et Dække af Smaa- 

 sten, der er ladt tilbage ved at Sandet er ført bort af Vinden. 



